**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO MIESTO KAŠTONŲ GATVĖS SUTRUMPINIMO IR PAVASARIO GATVĖS PRATĘSIMO**

2017 m. vasario 24 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Adresų formavimo taisyklėmis, patvirtintomis Lietuvos Respublikos Vyriausybės 2002 m. gruodžio 23 d. nutarimu Nr. 2092, Lietuvos Respublikos vidaus reikalų ministro 2014 m. kovo 13 d. įsakymu Nr. 1V-178 ,,Dėl Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 ,,Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ pakeitimo“, Rokiškio rajono savivaldybės taryba n u s p r e n d ž i a:

1. S u t r u m p i n t i Rokiškio miesto Kaštonų gatvę (1 priedas).
2. P r a t ę s t i Rokiškio miesto Pavasario gatvę (2 priedas).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Egidijus Žaliauskas

Rokiškio rajono savivaldybės tarybai

**SPRENDIMO PROJEKTO ,, DĖL ROKIŠKIO MIESTO KAŠTONŲ GATVĖS SUTRUMPINIMO IR PAVASARIO GATVĖS PRATĘSIMO ”**

**AIŠKINAMASIS RAŠTAS**

**Tarybos sprendimo projekto tikslas** – sutrumpinti Rokiškio miesto Kaštonų gatvę ir pratęsti Rokiškio miesto Pavasario gatvę.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 34 punktas; Lietuvos Respublikos teritorijos administracinių vienetų ir jų ribų įstatymo 9 straipsnio 2 dalis; Adresų formavimo taisyklės, patvirtintos Lietuvos Respublikos Vyriausybės 2002 m. gruodžio 23 d. nutarimu Nr. 2092; Lietuvos Respublikos vidaus reikalų ministro 2014 m. kovo 13 d. įsakymas Nr. 1V-178 ,,Dėl Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 ,,Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ pakeitimo“.

**Sprendimo projekto esmė.** Pagal šiuo metu galiojančią nekilnojamojo turto registro registraciją Pavasario ir Kaštonų gatvių koordinatės nesutampa su nekilnojamojo turto objekto kadastrinių matavimų Pavasario ir Kaštonų gatvių bylų duomenimis. Atsižvelgiant į tai, kad planuojama rekonstruoti Pavasario g. pateikiamas sprendimo projektas dėl gatvių geografinių koordinačių pakeitimo.

**Galimos pasekmės, priėmus siūlomą tarybos sprendimo projektą:**

**teigiamos** – vykdant Pavasario g. rekonstrukcijos projektą nebebus nekilnojamojo turto registro ir kadastrinių matavimų bylų nesutapimų.

**neigiamos** –nėra.

**Šio sprendimo nauda Rokiškio rajono gyventojams.** Gyventojams ir tarnyboms bus lengviau surasti namus pagal jų buvimo vietą. Kaštonų g. 32A ir 34 namų gyventojams pasikeis adresai į Vienybės g. 2A ir 2B, prie kurios jie realiai ir yra.

**Finansavimo šaltiniai ir lėšų poreikis.** Sprendimui įgyvendinti papildomo lėšų šaltinio nereikia.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio miesto seniūno pavaduotojas Egidijus Žaliauskas